Diari Oficial de la Generalitat Valenciana


Sumari del DOGV 8878, del 10-08-2020 (2020/6458)

RESOLUCIÓ de 3 d'agost de 2020, de la consellera de Justícia, Interior i Administració Pública, per la qual es nomena personal funcionari de carrera els qui han superat les proves selectives d'accés al cos superior de gestió en enginyeria tècnica en obres públiques, A2 -08, sector administració especial, torn d'accés lliure i persones amb diversitat funcional, convocatòria 16/16, corresponent a l'oferta d'ocupació pública de 2016 per al personal de l'Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8878

Data del DOGV
:   10-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6458


Data del document
:   03-08-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 3 d'agost de 2020, de la consellera de Justícia, Interior i Administració Pública, per la qual es nomena personal funcionari de carrera els qui han superat les proves selectives d'accés al cos superior de gestió en enginyeria tècnica en obres públiques, A2 -08, sector administració especial, torn d'accés lliure i persones amb diversitat funcional, convocatòria 16/16, corresponent a l'oferta d'ocupació pública de 2016 per al personal de l'Administració de la Generalitat.  
 [2020/6458]  
  
  
Vista l'Ordre 29/2017, de 18 d'octubre, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior de gestió en enginyeria tècnica en obres públiques, A2-08, sector administració especial, torn d'accés lliure i persones amb diversitat funcional, convocatòria 16/16, corresponent a l'oferta d'ocupació pública de 2016 per al personal de l'Administració de la Generalitat. (DOGV 8169/ 14.11.2017).  
Vista la resolució d'11 de desembre, de la Conselleria de Justícia, Interior i Administració Pública, per la qual es fa publica la relació de persones que han superat les proves selectives d'accés al cos superior de gestió en enginyeria tècnica en obres públiques, A2 -08, sector administració especial, torn d'accés lliure i persones amb diversitat funcional, convocatòria 16/16, corresponent a l'oferta d'ocupació pública de 2016 per al personal de l'Administració de la Generalitat. (DOGV 8698 / 16.12.2019).  
Comprovat que Jesús Antonio Gallego Rubio, Nuria Esbri Montagud i M. Jesús Andrés Gallent han presentat la documentació acreditativa del compliment dels requisits exigits, procedeix el seu nomenament com a personal funcionari de carrera, tal com s'estableix en la base 12 de l'ordre de convocatòria, i en l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Comprovada la documentació presentada per Paz Sania García, en el termini concedit en la Resolució d'11 de desembre de 2019, no acredita el requisit de titulació d'Enginyeria Tècnica en Obres Públiques que va fer constar en la seua instància de sol·licitud de participació en les proves selectives de la convocatòria 16/16. En data 4 de març de 2020, es requereix Paz Sania Garcia perquè aporte la documentació acreditativa o al·legue allò que estime convenient, davant la Direcció General de Funció Pública. La interessada presenta escrit d'al·legacions en data 9 de març de 2020, en què manifesta que la seua titulació d'Enginyeria de Camins, Canals i Ports, és vàlida per a l'accés al cos A2-08 superior de gestió d'enginyeria tècnica d'obres públiques.  
  
La base 2.1.3 de l'esmentada Ordre 29/2017, requereix com a requisit de titulació, per a l'accés al cos A2-08 superior de gestió en enginyeria tècnica en obres públiques de l'administració de la Generalitat, de conformitat amb el que es disposa en l'annex I de la Llei 10/2010, de 9 de juliol, d'ordenació i gestió de la funció pública valenciana, «estar en possessió del títol d'Enginyeria Tècnica en Obres Públiques o bé, títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a l'escala del lloc, o complides les condicions per a obtindre'ls abans de la finalització del termini de presentació de sol·licituds i disposen del certificat que ho acredite». L'Enginyeria Tècnica en Obres Públiques és una professió regulada, per a l'exercici de la qual es requereix estar en possessió del títol oficial d'Enginyeria Tècnica en Obres Públiques o el corresponent títol universitari oficial de grau, que d'acord amb l'Ordre CIN/307/2009, de 9 de febrer, del Ministeri de Ciència i Innovació, i la resta de normativa aplicable, habilite per a l'exercici de la professió d'enginyer tècnic d'obres públiques.  
En conseqüència, d'acord amb els articles 53.1 e) i 58.2 de l'esmentada Llei 10/2010, per no acreditar Paz Sania García, una vegada superat el procés selectiu, que reuneix els requisits d'accés generals per a la participació en el procés selectiu establits en la convocatòria i en la normativa aplicable, per no posseir la titulació exigida o complir els requisits per a la seua obtenció en la data de la finalització del termini de presentació de sol·licituds de participació, no pot ser nomenada personal funcionari de carrera del cos superior de gestió en enginyeria tècnica en obres públiques de l'administració de la Generalitat, A2-08, sector administració especial, i es deixen sense efecte les actuacions prèvies al seu nomenament.  
En virtut d'això, i fent ús de la competència establida en l'article 9.1 n) de la Llei 10/2010, de 9 de juliol, de la Generalitat, d'ordenació i gestió de la funció pública valenciana, resolc:  
  
Primer. Nomenament  
Nomenar personal funcionari de carrera del cos superior de gestió en enginyeria tècnica en obres públiques, A2 -08, sector administració especial, les persones que han superat les proves selectives de la convocatòria 16/16, torn d'accés lliure i persones amb diversitat funcional, corresponent a l'oferta d'ocupació pública de 2016 per al personal de l'Administració de la Generalitat, i, que figuren en l'annex d'aquesta resolució, i deixar sense efecte les actuacions prèvies al nomenament de Paz Sania García.  
  
Segon. Adquisició de la condició de personal funcionari de carrera  
  
Per a adquirir la condició de personal funcionari de carrera, les persones nomenades mitjançant la present resolució hauran de prendre possessió del lloc de treball adjudicat, dins del termini establit i amb el jurament o promesa previ a què es refereix l'apartat c de l'article 58.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
Tercer. Efectes administratius i econòmics  
Els efectes econòmics i administratius del present nomenament seran del dia de la presa de possessió.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
València, 3 d'agost de 2020.- La consellera de Justícia, Interior i Administració Pública: Gabriela Bravo Sanestanislao.